armvectores/hy_wikipedia_2023 huggingface dataset:
Պեկորարա

Պեկորարա  (իտալերեն՝ Pecorara), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը ըստ 2008 թվականի տվյալների, կազմում է 847 մարդ։ Բնակչության միջին խտությունը՝ 16 մարդ/կմ²։ Զբաղեցնում է 53 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0523 999110
Էլեկտրոնային փոստ՝ comune.pecorara@sintranet.it
Պաշտոնական կայք՝ http://www.comune.pecorara.pc.it/ Archived 2010-05-28 at the Wayback Machine.


== Արտաքին հղումներ ==
http://www.comune.pecorara.pc.it/ Archived 2010-05-28 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դալմայի ջրանցք

Դալմայի ջրանցք, ջրանցք Երևանում, սկիզբ է առնում Հրազդան գետի աջ ափից, անցնում ժայռափոր թունելով և դուրս գալիս Դալմայի այգիները։ Երկարությունը՝ 6,5 կմ։


== Ավանդություն ==
Երևանի Հյուսեին Ղուլի խանը ժամանակին կանչում է իր խանության բոլոր հմուտ առու հանողներին և հրամայում է նրանց որոնել և գտնել վաղեմի ջրանցքի ակը։ Բազմաթիվ վարպետ-արհեստավորների բոլոր ջանքերը կատարելու խանի հրամանը՝ ապարդյուն են անցնում։
Այնուհետև վարպետներ են կանչվում Մակվից, Թավրիզից, Սպահանից։ Ձորաբաշի տակ գետի եզերքը բռնելով նրանք գնում են ջուրն ի վեր և, վերջապես, հասնում այն տեղը, ուր երևում էին վաղեմի ջրանցքի հետքերը։ Սկսում են օր ու գիշեր աշխատել, մինչև որ կարողանում են խցված ակը բանալ՝ դեոմլե անել, քանդվածը վերաշինել, լցվածը մաքրել։ Դրանից հետո ջուրն առատ հոսում է դաշտն ի վեր ու ոռոգում գետի մյուս ափին տարածված անծառ, անտունկ անապատը։ Ջրանցքի անունը դնում են Դալմա՝ Դեոլմե, որ նշանակում է պեղած, ծակած։


== Ծանոթագրություններ ==
Քսենոֆոն Զոլոտաս

Քսենոֆոն Զոլոտաս (հուն․՝ Ξενοφών Ζολώτας, ապրիլի 26, 1904(1904-04-26), Աթենք, Հունաստան - հունիսի 10, 2004(2004-06-10), Աթենք, Հունաստան), հույն տնտեսագետ, Հունաստանի բանկի նախագահը, ժամանակավորապես կատարել Է Հունաստանի վարչապետի պարտականությունները։


== Կենսագրություն ==
Քսենոֆոն Զոլոտասը ծնվել է 1904 թվականին՝ Աթենքում։ Նա եղել է ոսկերիչների հարուստ ընտանիքից, որի արմատները հասնում էին նախահեղափոխական Ռուսաստան։ Նա տնտեսագիտություն է սովորել Աթենքի համալսարանում, այնուհետև սովորել է Լայպցիգում և Փարիզում։ 1928 թվականին Աթենքի համալսարանում դարձել է տնտեսագիտության պրոֆեսոր, այդ պաշտոնը զբաղեցրել է մինչև 1968 թվականը, երբ պաշտոնաթող է եղել ի նշան «սև գնդապետների» ռազմական ռեժիմի դեմ բողոքի, որոնք իշխանության են եկել 1967 թվականին։ Նա 1946 թվականին եղել է UNRRA-ի տնօրենների խորհրդի անդամ և 1946-1981 թվականներին ղեկավար պաշտոններ է զբաղեցրել Արժույթի միջազգային հիմնադրամում և այլ միջազգային կազմակերպություններում։
Քսենոֆոն Զոլոտասը Հունաստանի Կենտրոնական բանկի կառավարիչ է եղել 1944-1945 թվականներին, 1955-1967 թվականներին (երբ նա հրաժարական է տվել ի նշան ռեժիմի դեմ բողոքի) և 1974-1981 թվականներին։ Նա հրատարակել է բազմաթիվ աշխատանքներ Հունականի և միջազգային տնտեսական թեմաներով։ Նա համարվում էր չափավոր տնտեսական քաղաքականության կողմնակից, ֆինանսական պահպանողականության և արժութային կայունության կողմնակից։ Զոլոտասը հայտնի է նաև իր անգլերեն ելույթներով, որոնցով ցույց է տվել հունարենի ներդրումը անգլերեն բառապաշարում՝ օգտագործելով հիմնականում միայն հունական ծագում ունեցող բառեր։
1989 թվականի նոյեմբերին կայացած ընտրություններում ո՛չ Համահունական սոցիալիստական շարժումը՝ Անդրեաս Պապանդրեուի գլխավորությամբ, ո՛չ Կոնստանտինոս Միցոտակիսի Նոր ժողովրդավարությունը մեծամասնություն չի ստացել։ Այս իրավիճակում Քսենոֆոն Զոլոտասը, 85 տարեկան հասակում, համաձայնել է գլխավորել ազգային միասնության կառավարությունը, մինչև նոր ընտրություններ անցկացվեն։ Նա հրաժարական է տվել, երբ 1990 թվականի ապրիլին կայացած ընտրություններում Կոնստանտինոս Միցոտակիսը ստացել է ձայների աննշան մեծամասնությունը։
Քսենոփոն Զոլոտասը ամբողջ կյանքում աշխատասեր էր և զբաղվում էր ձմեռային լողերով, նույնիսկ հասնելով իննսուն տարեկան։ Մահացել է Աթենքում 100 տարեկան հասակում։
Նրա Economic Growth and Declining Social Welfare գիրքը առաջ է քաշում այն գաղափարը, որ ժամանակակից տնտեսական աճը ուղեկցվում է ավելորդ, անօգուտ և նույնիսկ անհարմարավետ բաների մեծ արտադրությամբ, որոնց նա դասում էր մասնավորապես գովազդը։ Այդ իսկ պատճառով ժամանակակից տնտեսական զարգացումը չի կարող ընդհանրապես դիտարկվել որպես հետագա մարդկային երջանկության համար պայմանների ստեղծման գործընթաց։ Այս թեզը համապատասխանում է այնպիսի հեղինակների գաղափարներին, ինչպիսիք են Ռիչարդ Հիստերլինը կամ Հերման Դեյլին։


== Փաստեր ==
Նա ոչ միայն Հունաստանի, այլև Բալկանյան թերակղզու ամենաերկարակյաց առաջնորդն է։
Նա նախկինում գործող քսան պետությունների ղեկավարների և աշխարհի ղեկավարների թվում է, ովքեր ապրել են ավելի քան հարյուր տարի։


== Ծանոթագրություններ ==


== Արտաքին հղումներ ==
Ξενοφών Ζολώτας — η ζωή του
Οι ιστορικοί λόγοι του
Ռաֆայել Ստամբոլցյան

Ռաֆայել Պարույրի Ստամբոլցյան (հուլիսի 22, 1922(1922-07-22), Երևան, Հայկական ԽՍՀ, ԱԽՖՍՀ - հուլիսի 9, 2012(2012-07-09), Երևան, Հայաստան), հայ խորհրդային բժիշկ, թերապևտ-սրտաբան, ՀԽՍՀ Գիտությունների ակադեմիայի թղթակից անդամ (1973), ՀԽՍՀ գիտության վաստակավոր գործիչ (1967), պրոֆեսոր (1964), ակադեմիկոս (1994), Երկրորդ համաշխարհային պատերազմի մասնակից։


== Կենսագրություն ==
1946 թվականին ավարտել է Երևանի բժշկական ինստիտուտի բուժական ֆակուլտետը, 1952-1963 թվականներին աշխատել նույն ինստիտուտի հոսպիտալային թերապիայի ամբիոնում։ 1963-1972 թվականներին եղել է մանկաբուժական, սանիտարական և ստոմատոլոգիական ֆակուլտետների ներքին հիվանդությունների պրոպեդևտիկայի, 1972 թվականից բուժական ֆակուլտետի սուբօրդինատորների թերապիայի ամբիոնների վարիչ, 1966-1968 թվականներին՝ միաժամանակ ռեկտոր։


== Գիտական գործունեություն ==
Գիտական աշխատանքները վերաբերում են ներքին հիվանդությունների կլինիկայում բուժական քնի (առաջին անգամ կիրառել է խոցային հիվանդության ժամանակ և մշակել էլեկտրաքուն առաջացնող ինքնատիպ սարք), սրտաբանության հարցերի ուսումնասիրություններին։ Ստամբոլցյանը ՀԽՍՀ-ում առաջինն է լայնորեն ներդրել էլեկտրասրտագրությունը, առաջարկել է սրտամկանի պսակային անբավարարության և ինֆարկտի վաղ ախտորոշման ու բուժման, էլեկտրասրտագրի քանակական վերլուծության մակերեսաչափական (1965) մեթոդներ։ Քանակական փոփոխությունների վերլուծության տվյալների հիման վրա Ստամբոլցյանը տվել է սրտամկանի ինֆարկտի ժամանակ նոր օջախների առաջացման տեսությունը, ներդրել դինամիկ էլեկտրասրտագրության նոր մեթոդ, որի շնորհիվ հնարավոր է որոշել սրտամկանի ինֆարկտի ընթացքի առանձնահատկությունները և ժամանակին կարգավորել բուժական միջոցառումները։ 1968 թվականին Ստամբոլցյանի նախաձեռնությամբ, թերապիայի ամբիոնին կից, ստեղծվել է գիտահետազոտական լաբորատորիա, ուր մշակվում և ստեղծվում են սրտի գործունեությանը հետևող նոր սարքեր ու համակարգեր, որոնք նպաստում են սրտաբանության նոր ճյուղի՝ մոնիտորակոմպյուտերային դինամիկ էլեկտրասրտաբանության զարգացմանը։ Ստամբոլցյանի մշակած նորույթները ներդրվել են Երևանի հանրապետական կլինիկական հիվանդանոցում (1970)։
Ռաֆայել Ստամբոլցյանն ավելի քան 150 գիտական աշխատությունների, այդ թվում՝ 7 մենագրությունների հեղինակ է։


== Անդամակցություն ==
Ստամբոլցյանը ԽՍՀՄ թերապևտների համամիութենական գիտական ընկերության վարչության անդամ էր, ՀԽՍՀ առողջապահության մինիստրության սրտաբանության պրոբլեմային հանձնաժողովի նախագահը։
«Արարատ» միջազգային ակադեմիայի (Փարիզ) իսկական անդամ։


== Պարգևներ և մրցանակներ ==
«Պատվո նշան» շքանշան
ՀԽՍՀ պետական մրցանակ (1980)
«Հայրենական մեծ պատերազմի II աստիճանի շքանշան»
Մխիթար Հերացու մեդալ
Բոտկինի անվան մեդալ


== Երկեր ==
Խոցային հիվանդությունը քնով բուժելու մեթոդիկայի մասին (համահեղինակ), 1953
Կլինիկական էլեկտրասրտագրություն, 1978
Планиметрический метод количественного анализа электрокардиограмм, 1981


== Ծանոթագրություններ ==
Ձորք (Սասունի գավառ)

Անվան այլ կիրառումների համար տե՛ս՝ Ձորք (այլ կիրառումներ)Ձորք, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։ Գտնվում է Քարմլեհ անտառապատ լեռնագագաթի մոտ։
Եղել է զուտ հայաբնակ գյուղ։
Ձորքն ավերվել է, իսկ բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թոմաս Մոուլթոն

Թոմաս Տ. Մոուլթոն (անգլ.՝ Thomas T. Moulton, հունվարի 1, 1896(1896-01-01), Wausau, Վիսկոնսին, ԱՄՆ - մարտի 29, 1967(1967-03-29), Ֆրեզնո, Կալիֆոռնիա, ԱՄՆ), ամերիկացի հնչյունային օպերատոր։ Հինգ անգամ արժանացել է «Օսկար» մրցանակի լավագույն ձայնագրության համար։ Դրանից բացի, նա տասնմեկ անգամ ներկայացվել է մրցանակի նույն անվանակարգում, ինչպես նաև ևս չորս անգամ՝ լավագույն վիզուալ էֆեկտների համար։


== «Օսկարի» ներկայացված ֆիլմեր ==
ՀաղթանակՓոթորիկը (անգլ.՝ The Hurricane), 1937)
Կովբոյն ու լեդին (անգլ.՝ The Cowboy and the Lady, 1938)
Օձի փոսը (անգլ.՝ The Snake Pit, 1948)
Ժամը 12, վերև (անգլ.՝ Twelve O'Clock High, 1949)
Ամեն ինչ Եվայի մասին (անգլ.՝ All About Eve, 1950)Ներկայացված (Լավագույն ձայն)Չելինիի սիրավեպերը (անգլ.՝ The Affairs of Cellini, 1934)
Մութ հրեշտակը (անգլ.՝ The Dark Angel, 1935)
Դոդսվորթ (անգլ.՝ Dodsworth, 1936)
Քամուց քշվածները (անգլ.՝ Gone with the Wind, 1939)
Մեր քաղաքը (անգլ.՝ Our Town, 1940)
Կրակի գունդ (անգլ.՝ Ball of Fire, 1941)
Յանկիների հպարտությունը (անգլ.՝ The Pride of the Yankees, 1942)
Հյուսիսային աստղը (անգլ.՝ The North Star, 1943)
Կազանովա Բրաուն (անգլ.՝ Casanova Brown, 1944)
Թող նրան երկնքին (անգլ.՝ Leave Her to Heaven, 1945)
Երգն իմ սրտում (անգլ.՝ With a Song in My Heart, 1952)Ներկայացված (Լավագույն վիզուալ էֆեկտներ)Արտասահմանյան թղթակից (անգլ.՝ Foreign Correspondent, 1940)
Երկար ուղևորություն դեպի տուն (անգլ.՝ The Long Voyage Home, 1940)
Յանկիների հպարտությունը (անգլ.՝ The Pride of the Yankees, 1942)
Հյուսիսային աստղը (անգլ.՝ The North Star, 1943)


== Ծանոթագրություններ ==


== Արտաքին հղումներ ==
Թոմաս Մոուլթոն Internet Movie Database կայքում
Այոս Յոանիս (Լիմասոլի շրջան)

Անվան այլ կիրառումների համար տե՛ս՝ Այոս Յոանիս (այլ կիրառումներ)Այոս Յոանիս (հուն․՝ Άγιος Γεώργιος), գյուղ Կիպրոսի Հանրապետության հարավարևմտյան մասում Լիմասոլի շրջանում։ Ըստ 2011 թվականի տվյալների՝ բնակչությունը կազմում է 69 մարդ։ Գտնվում է Լիմասոլից հյուսիս։


== Ժողովրդագրություն ==


== Ծանոթագրություններ ==
Խաբարքյոյ

Խաբարքյոյ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վաղինակ Զաքարյան (ԽՍՀՄ հերոս)

Անվան այլ կիրառումների համար տե՛ս՝ Վաղինակ Զաքարյան (այլ կիրառումներ)Վաղինակ Սիմոնի Զաքարյան  (1920, գյուղ Մարտունաշեն, – 1945, հունվարի 16, Իվանովիցա, Լեհաստան), Խորհրդային Միության հերոս (հետմահու, 27․06․1945), գվարդիայի ավագ լեյտենանտ։


== Կենսագրություն ==
Սովորել է Երևանի Պետական Համալսարանում։ Հայրենական մեծ պատերազմի ժամանակ եղել է տանկային դասակի հրամանատար։ Նրա դասակը աչքի է ընկել Ուկրաինայի և Լեհաստանի ազատագրման Ժամանակ։ Լեհական Իվանովիցա գյուղի մոտ Վաղինակ Զաքարյանը վիրավոր վիճակում քաջաբար շարունակել է անհավասար մարտը և զոհվել։


== Պարգևներ ==
Պարգևատրվել է Լենինի, Կարմիր աստղի, Հայրենական պատերազմի 1-ին աստիճանի, Կարմիր դրոշի շքանշաններով։
Հիսուս Քրիստոսի արձան (Ռիո դե Ժանեյրո)

Անվան այլ կիրառումների համար տե՛ս՝ Հիսուս Քրիստոսի արձան (այլ կիրառումներ)Հիսուս Ամենափրկիչ արձան (պորտ.՝ Cristo Redentor), Հիսուս Քրիստոսի հայտնի արձաններից, որը գտնվում է Ռիո դե Ժանեյրո քաղաքում՝ Կորկովադու լեռան գագաթին։ Համարվում է Բրազիլիայի և Ռիո դե Ժանեյրոյի խորհրդանիշը։ Ընդգրկվում է «Աշխարհի նոր յոթ հրաշալիքների» կազմում։ Արձանի բարձրությունը 38 մ է (ներառյալ պատվանդանը՝ 8 մ), ձեռքերի բացվածքը՝ 28 մ, ծանրությունը՝ 1145 տոննա։
Հիսուս Քրիստոսի արձանն աշխարհում ամենահայտնի և ճանաչված տեսարժան վայրերից է։


== Արձանի կառուցումը ==
1921 թ., Բրազիլիայի անկախության (1822 թ.) սպասվելիք հարյուրամյակի առիթով, քաղաքի ղեկավարները որոշում կայացրին կառուցել Հիսուս Քրիստոսի արձանը։ Ռիո դե Ժանեյրոն այդ ժամանակ Բրազիլիայի մայրաքաղաքն էր (մայրաքաղաք է եղել 1763-1960 թթ.): «Կրուզեյրու» ամսագիրը հայտարարեց հուշարձանի կառուցման դրամահավաք։ Հավաքվեց ավելի քան երկուսուկես միլիոն բրազիլական ռեալ։ Դրամահավաքին միացավ նաև եկեղեցին։ Այդ ժամանակ Ռիո դե Ժանեյրոյի արքեպիսկոպոսն էր դոն Սեբաստիան Լեմեն, ով մեծ մասնակցություն ունեցավ հուշարձանի ստեղծման գործին։
Հուշարձանի ստեղծումը տևեց մոտ ինը տարի՝ 1922 թվականից մինչև 1931 թվականը։
Արձանի նախնական էսքիզը մշակեց նկարիչ Կառլոս Օսվալդը։ Նրա առաջարկով Հիսուս Քրիստոսը պատկերվեց խաչի նման պարզած ձեռքերով։ Նախնական գծագրում արձանի պատվանդանը գնդաձև էր՝ խորհրդանշելով երկրագունդը։ Հուշարձանի վերջնական տեսքը մշակեց բրազիլացի ճարտարագետ և ճարտարապետ Հեյտոր դա Սիլվա Կոշտան։
Աշխատանքներն ընթացան Ֆրանսիայում, քանի որ Բրազիլիայում այդ ժամանակ տեխնիկապես հնարավոր չէր ստեղծել նման մեծ հուշարձան։ Բոլոր դետալները, ներառյալ նաև հիմնակմախքը, պատրաստվեցին Ֆրանսիայում։ Արձանը կառուցվեց մետաղաբետոնից և բյուրեղային հատուկ բաղադրություն ունեցող հանքաքարից։
1924 թվականին ֆրանսիացի քանդակագործ Պոլ Լանդովսկին ավարտեց գլխի (3,75 մ բարձրությամբ) և ձեռքերի մոդելավորումը, իսկ 1925 թվականից մինչև 1931 թվականը ռումին քանդակագործ Գեորգե Լեոնիդան աշխատեց գլխի ստեղծման վրա։ Հուշարձանի բոլոր պատրաստի հատվածներն առանձին-առանձին տեղափոխվեցին Բրազիլիա և երկաթուղով բարձրացվեցին Կորկովադու լեռան գագաթը (ծովի մակերևույթից բարձրությունը՝ 710 մ)։
1931 թվականի հոկտեմբերի 12-ին կայացավ արձանի հանդիսավոր բացումն ու օծումը։ Հիսուս Քրիստոսի արձանը դարձավ Բրազիլիայի խորհրդանիշը։
1965 թվականին արձանը վերստին օծվեց Հռոմի Պողոս VI պապի կողմից։


== Աղբյուրներ ==
Схема комплекса Archived 2006-01-13 at the Wayback Machine. (պորտ.)
3D model for use in Google Earth Archived 2006-09-03 at the Wayback Machine.
Служба Русской Православной Церкви у статуи Христа


== Ծանոթագրություններ ==
Բիթլու

Բիթլու, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հերմ

Հերմ (անգլ.՝ Herm, ֆր.՝ Herm, նորմանդ. Herm), Նորմանդյան կղզիների ոչ մեծ կղզի (մոտ 2 կմ²), Կոտանտեն թերակղզու արևմտյան ափի մոտ։ Պատկանում է Մեծ Բրիտանիայի Բրիտանական թագի Գերսնի շրջանին։ Բնակչությունը՝ 60 մարդ (2005 թվականի տվյալներով)։
1973 թվականին Մեծ Բրիտանիան միացել է ԵՄ-ին, այսինքն Նորմանդյան կղզիները, Մեն կղզին և Ջիբլարթարը մտնում են Եվրոպական Միություն Մեծ Բրիտանիայի Միացյալ Թագավորության և Հյուսիսային Իռլանդիայի անդամության միջոցով, և համարվում են ԵՄ մաքսային տարածք, բացառությամբ Ջիբրալթարի։


== Աշխարհագրություն ==
Հերմը Նորմանդյան կղզիներից ամենափոքրն է, որն ունի մշտական բնակչություն և ազատ մուտք։ Սակայն, ավտոմեքենաներ և հեծանիվներ կղզու վրա օգտագործել չի թույլատրվում։ Չնայած տեղաբնիկներին թույլ է տրվում օգտագործել կվադրոցիկլներ և մինի տրակտորներ։


== Պատմություն ==
Կղզու վրա հայտնաբերվել են նոր քարի դարաշրջանի քարանձավեր, իսկ առաջին արձանագրված բնակավայրը թվագրվում է VI դարին։


== Բնակչություն ==
Կղզու բնակչությունը կազմում է մոտ 60 մարդ (2005 թվականի դրությամբ), այնուամենայնիվ, Հերմն ունի դրոշ և զինանշան։ Կղզու բնակիչները խոսում են ֆրանսերեն լեզվով։


== Տեսարժան վայրեր ==
Կղզու գլխավոր տեսարժան վայրը սպիտակ ավազով լողափն է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Հերմ կղզի Archived 2008-10-26 at the Wayback Machine. (անգլ.)
Սիս (Շամախիի շրջան)

Անվան այլ կիրառումների համար տե՛ս՝ Սիս (այլ կիրառումներ)Սիս (ադրբ.՝ Sis), գյուղ ներկայիս Ադրբեջանական Հանրապետության Շամախիի շրջանում։


== Ծանոթագրություններ ==
Կլիսթենես

Կլիսթենես (Κλεισθένης, մ. թ. ա. 565 կամ մոտ մ. թ. ա. 570, Հին Աթենք, Ատիկա, Հունաստան - անհայտ, Հին Աթենք, Ատիկա, Հունաստան), մ.թ.ա VI դարի օրենսդիր Աթենքում։ Գլխավորել է Պիսիստրատյանների բռնապետության դեմ շարժումը և սպարտացիների օգնությամբ մ.թ.ա 510 թ.-ին տապալել այն։ Մ.թ.ա 509 թ.-ից անցկացրել է դեմոկրատական բարեփոխումներ, որոնք վերացրել են տոհմային կարգի վերջին մնացորդներն Աթենքում։ Տոհմային 4 ֆիլայի փոխարեն ստեղծել է 10 նոր ֆիլա՝ տերիտորիալ սկզբունքով, որի հետևանքով զգալիորեն թուլացել է տոհմական ավագանու ազդեցությունը։ Վարչական, տնտեսական, պաշտամունքային և քաղաքական սկզբնական միավորներ են դարձել դեմերը՝ գյուղական շրջանները։ Ստեղծվել է 10 ստրատեգոսից կազմված կոլեգիա, որը գլխավորել է աթենական զորքը։ Դեմոկրատիայի հակառակորդների և բռնապետություն հաստատելու փորձերի դեմ պայքարելու համար մտցրել է օստրակիսմոս։ Կլիսթենեսի բարեփոխումներն ամրապնդել են աթենական դեմոսի հաղթանակը տոհմական արիստոկրատիայի նկատմամբ։


== Ծանոթագրություններ ==
Զադոնեցկի գյուղական խորհուրդ (Խարկովի մարզ)

Զադոնեցկի գյուղական խորհուրդ  (ուկրաիներեն՝ Задонецька сільська рада), Ուկրաինայի Խարկովի մարզի Զմիյովսկի շրջանում։
2001 թվականի տվյալներով Զադոնեցկի գյուղական խորհրդում բնակվում էր 1550 մարդ։ Բնակավայրը զբաղեցնում է 75.19 կմ² տարածք։ Բնակչության խտությունը կազմում էր 20.61 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(92) Ունդինա

(92) Ունդինա (անգլ.՝ Undina), աստերոիդ աստերոիդների հիմնական գոտում։ Հայտնաբերվել է 1867 թվականի հուլիսի 7-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 3,186617 ա. մ., առավելագույնը մոտենում է 2,8561 ա. մ. հեռավորության վրա և հեռանում 3,5172 ա. մ., իսկ Երկրի ուղեծրին Ունդինա աստերոիդը նվազագույնը մոտենում է 1,8628 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2077,75 երկրային օրվա ընթացքում, իր ուղեծրով շարժվելով միջինում 0,173264 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,93° անկյուն։
Ունդինա աստերոիդը պատկանում է Վերիտասի աստերոիդների ընտանիքին, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ունդինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եվրատեսիլ 2002 երգի մրցույթ

«Եվրատեսիլ 2002 երգի մրցույթը» դարձել է Եվրատեսիլի 47-րդ մրցույթը և տեղի է ունեցել 2002 թվականի մայիսի 25-ին Էստոնիայի մայրաքաղաք Տալլինի Saku Suurhall-ում։ Մրցույթի ազգային հեռարձակող կազմակերպությունը եղել է Eesti Televisioon (ETV)։


== Հղումներ ==
Եվրատեսիլի պաշտոնական կայք
Էկ Չուա

Էկ Չուա (այլ անվանումներ՝ Էկչուա, Էկ Չուահ, M աստված), հին մայաների առևտրի և կակաոյի աստվածը։


== Նշանակություն ==
Էկ Չուան առևտրի և կակաոյի հովանավոր աստվածն էր։ Կակաոյի պտուղները մայաների մոտ յուրօրինակ փողային միավոր էր, այդ պատճառով էլ կակաոն աստվածացվում էր։ Էկ Չուային երկրպագում էին վաճառականները և կակաոյի հարուստ պլանտատորները, որովհետև նա իրենց մասնագիտության հովանավորն էր։ Հնարավոր է, որ Էկ Չուան կապված էր նաև մեղուների պաշտամունքի հետ, որի օգտին է խոսում այն, որ Էկ Չուան պատկերվել է մեղուներին նվիրված կոդեքսներից մեկի գլխում։


== Արտաքին տեսք ==
Էկ Չուան պատկերվում էր երկար քթով, կարմիր բերանով և ներկված էր սև գույնով (որոշ նկարներում նա ամբողջովին սև է, մյուսներում՝ սև ու սպիտակ զոլերով, իսկ որոշներում էլ՝ սպիտակ՝ առանց սև ներկի)։ Քանի որ նա առևտրի հովանավորն էր, պատկերվում էր ձեռքին գավազանով, իսկ մեջքին էլ՝ բեռով (որոշ նկարներում բեռը գլխի վրա է)։ Նրա բնութագրիչ գծերից էին 2 կոր գծերը՝ աչքի աջ մասում։ Դրեզդենի կոդեքսում Էկ Չուայի 3 պատկեր կա։ Որպես կանոն, Էկ Չուան պատկերվում էր որպես անատամ ծերուկ կամ ծերունի մեկ ատամով։
Նկարներից մեկում Էկ Չուան պատկերված է որպես նիզակով խոցող մահվան աստված, որը խորհրդանշում էր այն, որ այդ աստվածը վաճառականներին կպաշտպանի թշնամուց։ Մեկ այլ նկարում նա պատկերված է որպես երկինքը կացնահարող, որպեսզի անձրև գա։ Շատ նկարներում Էկ Չուան կարիճի պոչ ունի։


== Ծանոթագրություններ ==


== Գրականություն ==
Рус Луилье, Альберто Народ майя. — Москва: Мысль, 1986. — 256 с.
Schellhas, Paul Представление божеств  из  рукописей майя(անգլ.). — Американский музей археологии и этнологии Гарвардского университета, 1904. — С. 36-37.
Չերտա (Իսպանիա)

Չերտա (Իսպանիա) (իսպ.՝ Cherta, կատ.՝ Xerta) մունիցիպալիտետ Իսպանիաում, գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էբռե շրջանում։ Տարածքը կազմում է 33,48 կմ2։ Բնակչությունը՝ 1314 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 192կմ։
Քաղաքի հովանավորը համարվում է սուրբ Մարտինը։


== Ծանոթագրություններ ==


== Արտաքին հղումներ ==
պաշտոնական կայք
Página web del Ayuntamiento de Xerta
Informació de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Mapa de Xerta en Google Maps
Xerta en fiestas
Պոնտելատոնե

Պոնտելատոնե (իտալերեն՝ Pontelatone), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 1881 մարդ։ Բնակչության խտություն կազմում է 63 մարդ/կմ²։ Զբաղեցնում է 30 կմ² մակերես տարածք։ Փոստային ինդեքս՝ 81050, հեռախոսային կոդ՝ 0823։
Պոնտելատոնեն սահմանակից է Բելլոնա, Կամիլիանո, Կապուա, Կաստել դի Սասսո, Ֆորմիկոլա, Լիբերի, Ռոքարոմանա համայնքներին։
Կոմունայի հովանավորն է Սուրբ Կույս Մարիամը։ Տոնը նշվում է օգոստոսի 22-ից 24-ը։
Պարույր Թևոսյան

Պարույր Եղիշեի Թևոսյան (հունվարի 24, 1928(1928-01-24) - անհայտ, գրական անունը՝ Պարույր Պարնեցի), հայ առակագիր։ ԽՍՀՄ գրողների միության անդամ 1970 թվականից։


== Կենսագրություն ==
Պարույր Թևոսյանը ծնվել է 1928 թվականի հունվարի 24-ին, ՀԽՍՀ Սպիտակի շրջանի Մեծ Պարնի գյուղում։ 1931 թվականին ընտանիքով տեղափոխվել է Թիֆլիս։ 1934 թվականին ընդունվել է Թիֆլիսի 83-րդ հայկական միջնակարգ դպրոցը, որտեղ սովորել է մինչև 8-րդ դասարանը։ 1942 թվականին փոխադրվել է Թբիլիսիի 40-րդ երեկոյան դպրոցը, որն ավարտելուց հետո զբաղվել է արհեստով։


== Երկեր ==
Առակներ, Երևան, Հայպետհրատ, 1963, 43 էջ։
Հին և նոր (առակներ), Երևան, «Հայաստան», 1966, 134 էջ։
Հավատի կամուրջ, Երևան, «Սովետական գրող», 1978։
Վարդ և փուշ, Թբիլիսի, «Մերանի», 1978։
Աշնանային ծաղիկներ։ Երևան։ «Արևիկ», 1990։


== Ծանոթագրություններ ==
Նապաստակի բույն

Նապաստակի բույն (անգլ.՝ Rabbit Hole), ամերիկյան դրամա կինոնկար։ Ֆիլմը ցուցադրվել է 2010 թվականի Տորոնտոյի կինոփառատոնի ժամանակ։ Ֆիլմը ցուցադրվել է նաև ԱՄՆ-ում և Ռուսաստանում։


== Սյուժե ==
Բեկկա Կորբետտի և Հաուի Կորբետի՝ ամուսնական զույգ, ովքեր ութ ամիս առաջ դժբախտ պատահարի արդյունքում կորցրել են իրենց որդուն։ Այդ ժամանակից ի վեր ցավը նրանց հանգիստ չի տալիս թեկուզ և մեկ րոպե։


== Դերերում ==
Նիկոլ Քիդման - Բեկկի Կորբետտ
Աարոն Էկհարտ - Հաուի Կորբետ
Դայան Ուիստ - Նատ
Սանդրա Օ - Գաբի
Մայլզ Թելեր - Ջեյսոն
Տեմմի Բլանշար - Իզզի
Մայկ Դոուլ - Կրեյգ


== Ծանոթագրություններ ==


== Արտաքին հղումներ ==
Ֆիլմի ռուսական պաշտոնական կայքը
Նապաստակի բույնը Internet Movie Database կայքում (անգլ.)
Նապաստակի բույնը allmovie կայքում(անգլ.)
(2799) Յուստաս

(2799) Յուստաս (անգլ.՝ Justus), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,389403 ա. մ., առավելագույնը մոտենում է 2,0891 ա. մ. հեռավորության վրա և հեռանում 2,6897 ա. մ.։ Արեգակի շուրջ մեկ ամբողջական պտույտ է կատարում 1349,06 երկրային օրվա ընթացքում, իր ուղեծրով շարժվելով միջինում 0,266852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2799) Յուստաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմեչի

Դեմեչի (ուկրաիներեն՝ Демечі), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Դեմեչի գյուղում բնակվում էր 399 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լը Մայե դե Մոնտան

Անվան այլ կիրառումների համար տե՛ս՝ Լը Մայե դե Մոնտան (այլ կիրառումներ)Լը Մայե դե Մոնտան (ֆր.՝ Le Mayet-de-Montagne), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մայե դե Մոնտան կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03165։


== Բնակչություն ==
Համայնքի բնակչությունը 2008 թվականին կազմում էր 1537 մարդ։


== Տնտեսություն ==
2007 թվականի տվյալներով 866 աշխատունակ տարիքի մարդկանցից (15-64 տարեկան) 549-ը տնտեսապես ակտիվ էին, 317-ը անգործունակ (ակտիվության ցուցանիշը 63,4 %, 1999 թվականին եղել է՝ 70,0 %)։ 549 աշխատունակ բնակիչներից 500-ը աշխատում էին (250 տղամարդ և 250 կին), անաշխատանք էին 49-ը (27 տղամարդ և 22 կին)։ 317 անգործունակ մարդկանցից 116-ը աշակերտներ կամ ուսանողներ են, 114-ը թոշակառու, 87-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լը Մայե դե Մոնտան» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-23 
«Լը Մայե դե Մոնտան» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Լյուքսեմբուրգի ֆուտբոլի առաջնություն 1930-1931

Լյուքսեմբուրգի ֆուտբոլի առաջնություն 1930-1931, Լյուքսեմբուրգի 21-րդ ֆուտբոլի առաջնությունը։ Մրցաշարի չեմպիոն է դարձել «Ռեդ Բոյզը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Գյուղատնտեսական կենսաբանություն

Գյուղատնտեսական կենսաբանություն , փորձարարական կենսաբանության բաժին, մշակում է գյուղատնտեսական կենդանիների ու բույսերի, ինչպես նաև օգտակար մանրէների մթերատվության ավելացման միջոցառումների տեսական հիմունքները։ Ծագել և զարգացել է կենսաբանության ու գյուղատնտեսական գիտությունների հարակցման հանգույցում՝ օգտագործելով գենետիկայի, ֆիզիոլոգիայի, կենսաքիմիայի, կենսաֆիզիկայի, մոլեկուլային կենսաբանության նվաճումները։ Հիմնական խնդիրն է, բացահայտել գյուղատնտեսական կենդանիների և բույսերի հևոերոզիսի գենետիկական և ֆիզիոլոգիական կենսաբանական, հիբրիդիզացիայի ժամանակ ծնողական զույգերի ընտրության հիմունքները, բույսերի պոլիպլոիդ ձևերի օգտագործման հնարավորությունները, ուսումնասիրել արհեստական մուտագեննզի բնույթը, մշակել կենդանիների ու բույսերի պաթոգենեզի և իմունիտետի գենետիկական, ֆիզիոլոգիական կենսաքիմիական հիմունքները, մանրամասնորեն հետազոտել գյուղատնտեսական կենդանիների կերակրման առանձնահատկությունները, օրգանիզմում սպիտակուցների և ճարպերի սինթեզը (կերակրման նորմաների և ռացիոնների կատարելագործման համար), Լակտացիայի կենսաքիմիան և ֆիզիոլոգիան, կենդանիների պահվածքի համակարգերը, դրանց մթերատվության բարձրացման, բրդի քանակի ավելացման և որակի լավացման հարցերը։ Ագրոկենսաբանությունը հիմնականում գործ ունի ունի՝

Կենդանիների առողջություն
Բուսական սնունդ և առողջություն
Օրգանական գյուղատնտեսությունԿենսաբանություն գյուղատնտեսական պրոբլեմներից են նաև գյուղատնտեսական կենդանիների ու բույսերի հիվանդությունների և վնասատուների դեմ պայքարի մեթոդների կատարելագործումը, ֆոտոսինթեզում արևի էներգիայի օգտագործման գործակցի բարձրացումը (օրինակ՝ ցանքսերի կառուցվածքի օպտիմալ մեթոդները)։


== Աղբյուրներ ==
Oswin W. Wilcoxon - Principles of Agrobiology. Palmer Publishing Co., New York 1930.


== Արտաքին հղումներ ==
«Journal of Agrobiology»։ University of South Bohemia in České Budějovice։ ISSN 1804-2686
Թիոինդիգո

Թիոինդիգո, (<թիո …), օրգանական–սինթետիկ ներկանյութ։ Ունի կապտա–կարմրավուն գույն։ Քիմիական հատկություններով նման է ինդիգոյին։ Կիրառվում է գլխավորապես բամբակյա և բրդյա գործվածքները ներկելու համար։ Տալիս է լուսակայուն և ամուր գունավորում։
Անտոֆագաստա (այլ կիրառումներ)

Անտոֆագաստա, կարող է վերաբերել՝

Անտոֆագաստա - նահանգ Չիլիի Անտոֆագաստա տարածաշրջանում
Անտոֆագաստա - տարածաշրջան Չիլիում, երկրի առաջին մակարդակի վարչական միավորներից մեկը
Այստեղ է գալիս կատուն (մուլտֆիլմ)

«Այստեղ է գալիս կատուն» (ռուս.՝ «Сюда идёт кот!», անգլ.՝ «Here Comes the Cat!»), Ալեքսանդր Տատարսկու և Իգոր Կովալյովի ռուս-ամերիկյան մուլտֆիլմը, որը նկարահանվել է  «Օդաչու» ստուդիայում Ֆրենկ էշի և Վլադիմիր Վագինի համանուն գրքի հիման վրա և թողարկվել է 1992 թվականին։


== Սյուժե ==
Մուլտֆիլմի սյուժեն ամբողջովին հետևում է գրքին. դիտորդ մուկը նկատում է մոտեցող կատվին և այդ մասին հաղորդում է մյուս մկներին հետևյալ բառերով. «Այստե՛ղ է գալիս կատուն»։ Մկները վախով լքում են տները, կինոթատրոնը, հիվանդանոցը, բայց չեն կարողանում փախչել կատվից։ Սակայն կատուն չի պատրաստվում հարձակվել նրանց վրա, ընդհակառակը, նա հսկայական պանիր է բերել։ Մկները պանիր են ուտում, սանրում են կատվի մազերը և նրան կաթ հյուրասիրում, իսկ հետո ճաապարհելով հետ՝ կաթի տարան բեռնելով տրոլեյբուս։


== Պատմություն ==
Մուլտֆիլմի աշխատանքային նյութերը ցուցադրվել են Նորուոլքի «Weston Woods Studios» ցուցահանդեսում, որտեղ գրքերի հիման վրա ստուդիայում նկարահանված հինգ մուլտֆիլմեր հատուկ ընտրվել են տարբեր անիմացիոն տեխնիկների ցուցադրման համար։


== Ծանոթագրություններ ==


== Արտաքին հղումներ ==
«Այստեղ է գալիս կատուն» մուլտֆիլմը Internet Archive կայքում
Էմիրլար

Էմիրլար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սանտա Մարինա

Սանտա Մարինա (իտալերեն՝ Santa Marina), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 3292 մարդ, բնակչության խտությունը կազմում է 117 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 84067, 84070 հեռախոսային կոդ՝ (+39) 0828։


== Ժողովրդագրություն ==
Բանական աճ։


== Կապի տվյալներ ==
Հեռախոս։ 0974 989005
Էլեկտրոնային փոստ։ http://www.comune.santamarina.sa.it/


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռիբուշկա

Ռիբուշկա (ռուս.՝ Рыбушка), գյուղ Ռուսաստանի Սարատովի մարզի Սարատովսկի շրջանի կազմում։
Բնակչությունը վերջին գրանցված տվյալներով կազմում էր 1340 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիխմորե

Պրիխմորե (ռուս.՝ Прихморье), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունվարի 8

Հունվարի 8, տարվա 8-րդ օրն է։

Տարվա ավարտին մնում է 357 (նահանջ տարիներին՝ 358) օր։


== Դեպքեր ==
1851 - Ֆրանսիացի ֆիզիկոս Լեոն Ֆուկոն իր իսկ ստեղծած Ֆուկոյի ճոճանակ սարքով ապացուցեց, որ Երկիրը պտտվում է իր առանցքի շուրջը։
1861 - Ռուսական կայսրությունում լույս տեսավ «Աշխարհի շուրջը» հնագույն գիտա-հանրամատչելի և երկրագրական ամսագրի առաջին համարը։
1957 - Ամերիկացի գրոսմայստեր, շախմատի աշխարհի 11-րդ չեմպիոն Ռոբերտ Ֆիշերը 14 տարեկանում դարձավ շախմատի ԱՄՆ չեմպիոն։
1959 - Շառլ դը Գոլը դարձավ Ֆրանսիայի հանրապետության նախագահը։
1961 - Ֆրանսիացիները հանրաքվեով քվեարկեցին Ալժիրի անկախության օգտին։


== Ծնունդներ ==
1819 - Արշակ Տեր-Ղուկասյան, հայազգի ռուսական զորավար, գեներալ-լեյտենանտ, գեներալ-համհարզ, 1877-1878 թվականների ռուս-թուրքական պատերազմի հերոս (վ. 1881)
1824 - Ուիլկի Քոլինզ, անգլիացի գրող (վ. 1889)
1886 - Օլգա Գուլազյան, ժողովրդական դերասանուհի (վ. 1970)
1902 - Կարլ Ռոջերս, ամերիկացի հոգեբան, հումանիստական հոգեբանության հիմնադիրներից
1918 - Հովհաննես Զարդարյան, հայ նկարիչ (վ. 1992)
1926 - Գեղամ Սևան, հայ գրող, գրականագետ (վ. 1991)
1931 - Սերգեյ Մատինյան, հայ խորհրդային ֆիզիկոս
1935 - Էլվիս Փրեսլի, ամերիկացի երաժիշտ և դերասան, «Ռոքն'ռոլի արքան» (վ. 1977)
1939 - Կարոլինա Հերերա, վենեսուելացի-ամերիկացի դիզայներ
1942 - Վառլեն Ալեքսանյան, հայ բանաստեղծ, թարգմանիչ
1942 - Սթիվեն Հոքինգ, անգլիացի ֆիզիկոս-տեսաբան և տիեզերաբան, Քեմբրիջի համալսարանի տեսական տիեզերաբանության Կենտրոնի հիմանդիր և ղեկավար, գիտության հանրայնացնող
1947 - Դեյվիդ Բոուի, բրիտանացի ռոք երգիչ, երգերի հեղինակ, դերասան և երաժշտական պրոդյուսեր, նկարիչ և հնչյունային ռեժիսոր (վ. 2016)
1965 - Ռիչարդ Կիրակոսյան, հայ քաղաքական և ռազմական վերլուծաբան, փորձագետ
1983 - Կիմ Ջոնգ Ուն, Հյուսիսային Կորեայի գերագույն առաջնորդ, ներկայիս նախագահ
1991 - Հրայր Սիմոնյան, հայ շախմատիստ, գրոսմայստեր


== Մահեր ==
1570 - Ֆիլիբեր Դելորմ, Վերածննդի շրջանի ֆրանսիացի ճարտարապետ և տեսաբան
1642 - Գալիլեո Գալիլեյ, իտալացի ֆիզիկոս, աստղագետ և փիլիսոփա
1782 - Աղազար Լազարյանը, հայ հասարակական գործիչ, վաճառական, եղել է Նոր Ջուղայի կառավարիչը, Լազարյանների տոհմի հիմնադիրը (ծ. 1700)
1896 - Պոլ Վեռլեն, ֆրանսիացի սիմվոլիստ բանաստեղծ (ծ. 1844)
1965 - Բորիս Բառնետ, խորհրդային կինոռեժիսոր և դերասան
1967 - Հայկազ Մարջանյան, հայ կուսակցական և պետական աշխատող
1996 - Ֆրանսուա Միտերան, Ֆրանսիայի նախագահ 1981-1995 թթ. (ծ. 1916)
2014 - Արմեն Մազմանյան, ՀՀ արվեստի վաստակավոր գործիչ 2011-2014 ԵԹԿՊԻ ռեկտոր
2014 - Լևոն Խեչոյան, հայ արձակագիր (ծ. 1955)


== Տոներ ==
Յայլաջիկ Վերին

Յայլաջիկ Վերին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(3272) Տիլանձ

(3272) Տիլանձ (անգլ.՝ Tillandz), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 24-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,244282 ա. մ., առավելագույնը մոտենում է 2,0397 ա. մ. հեռավորության վրա և հեռանում 2,4488 ա. մ.։ Արեգակի շուրջ մեկ ամբողջական պտույտ է կատարում 1228,05 երկրային օրվա ընթացքում, իր ուղեծրով շարժվելով միջինում 0,293149 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3272) Տիլանձ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճառընտիր (996)

Ճառընտիր 996, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 996 թվի տակ։ Ձեռագիրը գրվել է 1442 թվականին։ Ծաղկող՝ Հովհաննես։ Ստացողը եղել է Պարոն Շալուն։ Գրված է թղթի վրա, որը ունի 30,3x20,5 չափս։ Ձեռագիրը կազմված է 568 թերթից։ Գրված է երկսյուն, բոլորգր-ով։ Ունի լուսանցազարդ մանրանկար։ Կազմը` կաշեպատ ստվարաթուղթ դրոշմազարդ, աստառը՝ կապույտ կտավ։ Հիշատակարաններ՝ 446բ, 563ա։


== Բովանդակություն ==
Ճաոք (Գր.Աստուածաբան, Գր.Սքանչելագործ, Գր. Նիւսացի, Գր. Լուսաւորիչ, Աթանաս, Բարսեղ, Զաքարիա Կաթողիկոս, Եփրեմ, Ոսկեբերան, Յովհ. Սրճեցի, Անտոն, Կիւրեղ Երուսաղէմացի, Սիսիանոս, Մամբրէ, Իսահակ, Դիոնիսիոս, Եղիշէ)։
Պատմութիւն վասն անցից ի հարաւային ազգէն ի վերայ հայոց։
Մովս․ Խորենացւոյ Ողբ։
Կանոնք։
Թուղթ Աթանասի առ Օգոստին։
Թուղթ Բարսղի առ Տերենտիոս։
Ներսիսի Պատասխանի թղթոյն Գէորգայ։
ՅԵկեղեցական պատմութենէ Եւսեբիոսի։
Ի Պատմութենէն Սոկրատայ։
Ի Պատմութենէ Վարդանայ և հայոց պատերազմին Եղիշէի։
Վարք, Վկայարանութիւնք։


== Ծանոթագրություններ ==
Ամանդլա Սթենբերգ

Ամանդլա Սթենբերգ (անգլ.՝ Amandla Stenberg, հոկտեմբերի 23, 1998(1998-10-23), Լոս Անջելես, Կալիֆոռնիա, ԱՄՆ), ամերիկացի դերասանուհի, առավել հայտնի է «Քաղցած խաղեր» ֆիլմում Ռութայի դերով։


== Կենսագրություն ==
Ամանդլան ծնվել է 1998 թվականի հոկտեմբերի 23-ին Կալիֆոռնիա նահանգի Լոս Անջելես քաղաքում։ Մոր՝ Կարեն Բրեյլսֆորդի կողմից ունի աֆրոամերիկացու, իսկ հոր կողմից՝ դանիացու արմատներ։ Հորական տատիկը ծնունդով Գրենլանդիայից էր։
Ամանդլան համագործակցում է «Մեր ուժի սահմանագիծը» հասարակական կազմակերպության հետ, որն ԱՄՆ-ում պայքարում է երեխաների սովի խնդրի դեմ։
2016 թվականին նա հայտարարել է, որ Նյու Յորքի համալսարանում հաճախելու է կինոդպրոց։


== Գործունեություն ==
4 տարեկանից Ամանդլան սկսել է նկարահանվել ՄաքԴոնալդսի «Kmart»-ի գովազդում։ Մեծ կինոյում Ամանդլան առաջնելույթել է, երբ 13 տարեկան էր․ խաղացել է երիտասարդ Կատալեայի դերը ռեժիսոր Օլիվիե Մեգատոնի «Կոլումբիանա» մարտաֆիլմում։
2011 թվականին հայտնի է դարձել, որ «Քաղցած խաղեր» ֆիլմում Ամանդլային ընտրել են Ռութայի դերի համար։ Ֆիլմի պրեմիերան կայացել է 2012 թվականի մարտի 12-ին։ 2014 թվականի գարնանը թողարկվել է «Ռիո 2» արկածային մուլտֆիլմը, որտեղ Սթենբերգը հնչյունավորել է Գոլուբչիկի կրտսեր դստերը՝ Խելացի անվամբ (անգլ.՝ Bia) խելացի և ամաչկոտ թռչնակին։
2013 թվականին Ամանդլան նկարահանվել է «Քնկոտ հովիտ» հեռուստասերիալի մի քանի դրվագում՝ խաղալով կապիտան Ֆրենկ Իրվինգի դստեր՝ Մեյսի Իրվինգի դերը։ Ամանդլան առաջին անգամ հայտնվել է էկրաններին նոյեմբերի վերջին «Fox Broadcasting Company» հեռուստաալիքի եթերում թողարկված մի դրվագում։
2016 թվականին հայտնի է դարձել, որ  դրամատիկական «Անծանոթ ատելություն» ֆիլմում Ամանդլան խաղացել է Սթար Կարտերի դերը։
2017 թվականին նկարահանվել է ռեժիսոր Ստելլա Մեգիի «Այս ամբողջ աշխարհը» ռոմանտիկ ֆիլմում։ Նույն տարում «Որտեղ են հպվում ձեռքերը» ֆիլմում խաղացել է Լեյնայի դերը։


== Անձնական կյանք ==
Սթենբերգն իրեն համարում է ինտերսեկցիոնալ ֆեմինիստ։
Ավելի ուշ Սթենբերգը ներկայացել է որպես երկսեռական և պանսեքսուալ։ 2018 թվականի հունիսին հանդես է եկել որպես լեսբուհի։


== Ֆիլմագրություն ==


== Ծանոթագրություններ ==


== Արտաքին հղումներ ==
Ամանդլա Սթենբերգը «Աֆիշա» ամսագրում
J. Phillips. 'Hunger Games' star on 'Colombiana' and life on the set
Գերմանիան նոր շրջանում

Լիգան ղեկավարում էր Ալեքսանդր 3-րդ պապը։ 1176 թվականին Լենյանոյի մոտ գերմանական ասպետները ծանր պարտություն կրեցին։ Ֆրիդրիխ 1–ինը ստիպված էր պապի և Լիգայի հետ պայմանագրեր կնքել, ըստ որի՝ քաղաքների ինքնավարությունը վերականգնվեց։ Ֆրիդրիխ 1–ինի քաղաքականությունը շարունակեց նրա որդի Հենրիխ 6–րդը։ Նա ամուսնացել էր սիցիլիական թագավորության ժառանգորդուհու հետ և դարձել էր Սիցիլիայի թագավոր։ Մեկ պետության մեջ միավորելով կայսրությունը և Սիցիլիական թագավորությունը՝ նա փորձում էր իրեն ենթարկել նաև Բյուզանդիան, Սուրբ Երկիրը և ստեղծել համաքրիստոնեական կայսրություն։ Սակայն խաչակրաց արշավանք կազմակերպելու ժամանակ՝ 1197 թվականին, նա անսպասելի մահացավ։ Նրա որդի Ֆրիդրիխը ծնվել և մեծացել էր Սիցիլիայում և հորից ժառանգել Սիցիլիական թագավորությունը։ Նրան հովանավորում էր Ինոկենտիոս 3-րդը պապը, որի ջանքերով էլ 1212 թվականին ընտրվեց Գերմանիայի թագավոր, իսկ ութ տարի անց՝ կայսր։
Ֆրիդրիխ 2-րդ Բարբարոսան փորձեց Սիցիլիան դարձնել հենարան Հյուսիսային և Միջին Իտալիան գրավելու համար, սակայն հաջողության չհասավ։ Նրա մահից հետո Սիցիլիան գրավեցին ֆրանսիացիները։ Սիցիլիական թագավորությունը տրոհվեց, իսկ կղզին միացվեց Պիրենեյան թերակղզու պետություններից մեկին՝ Արագոնին։ Սրբազան հռոմեական կայսրությունում Շտաուֆենների տան կայսրերի կառավարումը (1138–1254) համընկավ խաչակրության ծավալման ժամանակաշրջանի հետ։
Խաչակրաց արշավանքներին մասնակցելը կայսրերի արտաքին քաղաքականության մյուս կարևոր բնագավառն էր։ Կոնրադ 3–րդը խաչակրաց երկրորդ արշավանքի ղեկավարներից էր, Ֆրիդրիխ 1–ինը՝ երրորդ արշավանքի առաջնորդներից։ Միայն մահը խանգարեց Հենրիխ 6–րդին դառնալու խաչակիր։ Խաչակրաց վեցերորդ արշավանքը (1228–1229) գլխավորում էր Ֆրիդրիխ 2–րդը։ Հասնելով Սուրբ Երկիր՝ նա պայմանագիր կնքեց Եգիպտոսի սուլթանի հետ, ըստ որի՝ Երուսաղեմն անցավ քրիստոնյաներին, սակայն մի քանի տարի անց մուսուլմանները նորից գրավեցին քաղաքը։


== Ծանոթագրություններ ==
Համաշխարհային պատմություն 11
Անխել Լոպես

Անխել Դոմինգո Լոպես Ռուանո (իսպ.՝ Ángel Domingo López Ruano, մարտի 10, 1981(1981-03-10), Լաս Պալմաս, Իսպանիա), իսպանացի ֆուտբոլիստ, աջ պաշտպան։ Նա խաղում է Իսպանիայի հավաքականում։


== Գործունեություն ==


=== Ակումբային ===
Անխելը իր կարիերան սկսեց «Լաս-Պալմաս» ակումբում։ 2003 թվականի հունվարին գնաց «Սելտա»։ Նրա հետ առաջին շրջանում ակումբը ստացավ ՈՒԵՖԱ չեմպիոնների լիգաին մասնակցելու հնարավորություն, սակայն երկրորդ մրցաշրջանում դուրս թռավ այնտեղից։ Դրանից հետո, դուրս եկավ եվրագավաթից և կրկին ընկավ Սեգունդա։ Խաղացողը կարողացավ սկսել Սեգունդա մրցաշարից, բայց 2007 թվականի օգոստոսի 31-ին «Վիլյառեալ»։ Այդ ժամանակվանից ի վեր խաղացողը հանդես է գալիս «подводников» համար։ Առաջին երկու մրցաշրջանում խաղացողը մրցում էր Խավի Վենտաի հետ հիմնական կազմի աջ պաշտպանի պաշտոնի համր, իսկ Վենաի դուրս գալուց հետո դարձավ «Լեվանտեի» հիմնական կազմի խաղացող։ 2011 թվականի հունվարի 9-ին ստացավ ձախ ծնկի վնասվածք եւ կես տարի դարձավ հաշմանդամ։


=== Հավաքականում ===
Իսպանիաի հավաքականում 2006 թվականի նոյեմբերի 15-ին Անխելը ելույթ ունեցավ Ռումինիաի հավաքականի դեմ խաղում։ Թիմում ընդամենը խաղացել է 5 խաղ։ Պատմության մեջ դարձավ Իսպանիայի ազգային հավաքականի առաջին խաղացողը Սեգունդաից։ Ներկայացվել է Իսպանիայի ԵՎՐՕ-2008 հաղթանակի կոչված խաղացողների ընդլայնված ցանկում, սակայն չի արժանացել վերջնական հայտին։


== Ծանոթագրություններ ==
(6180) Բիստրինսկայա

(6180) Բիստրինսկայա (անգլ.՝ Bystritskaya), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,444173 ա. մ., առավելագույնը մոտենում է 1,925 ա. մ. հեռավորության վրա և հեռանում 2,9633 ա. մ.։ Արեգակի շուրջ մեկ ամբողջական պտույտ է կատարում 1395,71 երկրային օրվա ընթացքում, իր ուղեծրով շարժվելով միջինում 0,257933 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6180) Բիստրինսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քոբեր կայարան

41°00′20″ հս․ լ. 44°38′10″ ավ. ե.

Քոբեր կայարան, գյուղ Լոռու մարզում։ Այն ներառված է  Թումանյան քաղաքային համայնքի մեջ։  Գյուղի փոքր լեռնալանջի գագաթին է գտնվում Քոբայրի վանքը։
Հիմնական բնակիչները Թումանյան քաղաքի երկաթուղային կայարանում աշխատող բանվոր-ծառայողներն են։ 2002 թվականին ՀՀ կառավարության կողմից հաստատված պատմության և մշակույթի հուշարձանների ցանկում Քոբեր կայարանի գյուղից ներառված է 71 հուշարձան։ 


== Տես նաև ==
Քոբեր կայարանի գյուղի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==


== Արտաքին հղումներ ==
ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ, ՀՀ ԼՈՌՈՒ ՄԱՐԶԻ ՆԿԱՐԱԳԻՐԸ
Նիգ-Ապարան (այլ կիրառումներ)

Նիգ Ապարան, կարող է վերաբերել՝

Նիգ-Ապարան (կազմակերպություն)
Նիգ-Ապարան (հեռուստաընկերություն)
Կանաչ թատրոն (Դոնի Ռոստով)

Կանաչ թատրոն (ռուս.՝ Зелёный театр), տեսարժանություն և դաշնային նշանակության մշակութային ժառանգության օբյեկտի` Ռոստովի Մաքսիմ Գորկու անվան պետական դրամատիկական թատրոնի մի մասը։ Գտնվում է Դոնի Ռոստով քաղաքի Թատերական հրապարակ, շենք 1 հասցեով։ Կանաչ թատրոնը շենքի հետնամասում է։


== Պատմություն ==
1957 թվականին տեղի է ունեցել Մ. Գորկու անվան թատրոնի վերակառուցումը, որի արդյունքում կրճատվել են հանդիսականների համար նախատեսված դահլիճները։ Բայց 1960 թվականին ճարտարապետ Վ. Ն. Ռազումովսկու նախագծով մեծացվել է համերգային հարթակը, որը ստացել է Կանաչ թատրոն անվանումը։ Լրացուցիչ սրահի տարողությունը կազմել է 3000 մարդ, իսկ տարածքը` 300 քառակուսի մետր։ Կանաչ թատրոնի ձևավորումը ստեղծելու համար  ներգրավվել են քանդակագործներ Մոսկվայից, Սանկտ Պետերբուրգից և Դոնի Ռոստովից։ Իր անվանումը հարթակը ստացել է մոտակայքում եղած մեծ քանակությամբ ծառերի շնորհիվ։
2000 թվականի դրությամբ օբյեկտը գտնվել է վթարային վիճակում, նրա պահպանական կարգավիճակը մինչև վերջ որոշված չէր. մշակութային ժառանգության օբյեկտների մարզային գրանցամատյանում այն հաշվառված էր որպես դաշնային նշանակության մշակութային ժառանգության օբյեկտի` Ռոստովի Մաքսիմ Գորկու անվան պետական դրամատիկական թատրոնի մի մաս, իսկ ՌԴ մշակույթի նախարարության տվյալների համաձայն` այդ տեղեկությունը չէր համապատասխանում իրականությանը։
2003 թվականին շենքի վերակառուցումը չի իրականացվել կարգավիճակի հենց այդ անորոշության պատճառով։ Այնուհետև աշխատանքները պետք է անցկացվեին 2012 և 2013 թվականներին, սակայն դրանք ևս ստիպված հետաձգվեցին։ 2016 թվականի սկզբի դրությամբ աշխատանքները կազմակերպողների ծրագրերում հարթակի վերակառուցումն ու զբոսայգում 60 մետր բարձրությամբ պտտվող անվի տեղադրումն էր։ Ենթադրվում է, որ հարթակը շահագործման կհանձնվի 2017 թվականին և կարող է տեղավորել ավելի քան 1000 մարդ։ Բեմական տարածքը պետք է կազմի ավելի քան 300 քառակուսի մետր։ Աշխատանքների համար պետք է ծախսվի մոտ 110 միլիոն ռուբլի։ Առայժմ շենքը գտնվում է կիսով չափ քանդված վիճակում, նրա մաշվածությունը հավասար է 45 տոկոսի։


== Ծանոթագրություններ ==


== Հղումներ ==
Կանաչ թատրոնը Վիքիքարտեզում
Մայքլ Մեդսեն

Մայքլ Մեդսեն (անգլերեն՝ Michael Madsen, սեպտեմբերի 25, 1957(1957-09-25), Չիկագո), ամերիկացի կինոդերասան, ռեժիսոր, պրոդյուսեր, գրող և լուսանկարիչ։
Խաղացել է 150-ից ավելի գեղարվեստական ֆիլմերում, որոնցից կարելի է առանձնացել «Կատաղած շները», «Սպանել Բիլին», «Դոննի Բրասկո», Ջեյմս Բոնդի ֆիլմերից «Մեռիր, բայց ոչ հիմա»-ն, «Մեղքերի քաղաքը» և այլ հայտնի ֆիլմեր, որոնցում Մեդսենը խաղացել է գլխավոր դերեր։ Մեծ մասամբ մարմնավորել է «հմայիչ, անհոգ, ահավոր սրիկաների»։ Հաճախ համագործակցել է հանրահայտ կինոռեժիսոր Քվենտին Տարանտինոյի հետ։
Կատարել է նաև հնչյունավորումներ «Grand Theft Auto III», «True Crime: Streets of L.A.», «DRIV3R»։ Հնչյունավորել է նաև «Կատաղած շները» ֆիլմի հիման վրա ստեղծված խաղում իր իսկ խաղացած կերպարին (Միստր Բլանդ)։


== Պարգևներ ==
Red Hen Press գործակալության մրցանակ՝ ստեղծագործական ողջ կյանքի ընթացքում ձեռք բերած նվաճումների համար (2006 թ.).
2008 թվականին Մալիբուի միջազգային 9-րդ կինոփառատոնում Մայքլ Մեդսենն առանձնահատուկ պատիվների է արժանացել դերասանական արվեստում  ձեռք բերած նվաճումների համար։
Independent Firecracker մրցանակ՝ Burning In Paradise բանաստեղծական գրքի համար
Բոստոնի կինոփառատոնի մրցանակ «Լավագույն դերասան» անվանակարգում՝ Strength and Honour ֆիլմում տպավորիչ դերակատարումով հանդես գալու համար (2007)
Նյու Յորքի անկախ կինո- և տեսաֆիլմերի միջազգային փառատոնի մրցանակ «Լավագույն դերասան» անվանակարգում՝ Strength and Honour ֆիլմում տպավորիչ դերակատարումով հանդես գալու համար (2008)
Hollywood Film Awards մրցանակի է արժանացել՝ որպես «Ատելի ութնյակը» (The Hateful Eight) ֆիլմի դերասանական կազմի անդամ։


== Ծանոթագրություններ ==


== Արտաքին հղումներ ==

Պաշտոնական կայք
Մայքլ Մեդսեն - IMDb էջ
Guardian Interview
Michael Madsen interview, 2002
Ալաք

Ալաք, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ապոնասկովո

Ապոնասկովո (ռուս.՝ Апонасково), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերենդորֆ

Բերենդորֆ (ֆր.՝ Baerendorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 305 մարդ, բնակչության խտությունը` 40.50 մարդ/կմ²։ Բնակավայրը զբաղեցնում է 7.53 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 189 աշխատունակ (15-64 տարեկան) բնակիչ, որոնցից ակտիվ էին 139-ը, իսկ ոչ ակտիվները` 50։ Ակտիվության ցուցանիշը կազմում է 73,5 %։ 139 աշխատունակ մարդկանցից աշխատել է 131 անձ (73 տղամարդ և 58 կին)։ Գործազուրկ են եղել 8 անձ (5 տղամարդ և 3 կին)։ 50 անաշխատունակներից 11-ը եղել են աշակերտներ կամ ուսանողներ, 22-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==